2.2 ลักษณะการประกอบธุรกิจ

(1) ประวัติความเป็นมา การเปลี่ยนแปลงและพัฒนาการที่สำคัญ

-   พ.ศ. 2505 ห้างหุ้นส่วนจำกัด ซิโน-ไทย เอ็นจีเนียริ่ง แอนด์ คอนสตรัคชั่น
    ได้จดทะเบียนจัดตั้งขึ้นด้วยทุนจดทะเบียน 500,000 บาท
    เพื่อดำเนินธุรกิจประกอบและแปรสภาพโครงสร้างเหล็กที่ใช้เทคนิคการเชื่อมและการดัดแปลงขั้นพื้นฐาน

-   พ.ศ. 2510 จดทะเบียนเป็นบริษัทจำกัด โดยใช้ชื่อว่า บริษัท ซิโน-ไทย เอ็นจีเนียริ่ง แอนด์
    คอนสตรัคชั่น จำกัด และได้ขยายธุรกิจจากงานโครงสร้างเหล็กสู่งานถังบรรจุภัณฑ์ปิโตรเลียม,
    ถังน้ำมันขนาดใหญ่, งานก่อสร้างโรงงานอุตสาหกรรม,
    งานเครื่องกลและงานติดตั้งเครื่องจักร

-   พ.ศ. 2535
    บริษัทได้เข้าจดทะเบียนในตลาดหลักทรัพย์แห่งประเทศไทยและแปรสภาพเป็นบริษัทมหาชนในปี
    2536 ด้วยทุนจดทะเบียน 300 ล้านบาท

-   พ.ศ. 2541
    บริษัทเข้าสู่กระบวนการปรับโครงสร้างหนี้เนื่องจากได้รับผลกระทบจากการเปลี่ยนแปลงระบบอัตราแลกเปลี่ยนเป็นแบบลอยตัว
    ต่อมาเมื่อวันที่ 4 กันยายน 2543 บริษัทได้ดำเนินงานตามแผนฟื้นฟูกิจการและเมื่อวันที่ 15
    ธันวาคม 2543 ศาลได้มีคำสั่งยกเลิกการฟื้นฟู กิจการ บริษัทได้ทำการเพิ่มทุนจดทะเบียนเป็น
    850 ล้านบาท เพื่อรองรับการแปลงหนี้เป็นทุนและเพื่อนำเงินสดมาชำระหนี้ตามแผนฟื้นฟูกิจการ

-   พ.ศ. 2542 เริ่มดำเนินการวางระบบ Oracle
    ในการควบคุมค่าใช้จ่ายในระบบการจัดซื้อและบัญชีการเงินเพื่อเพิ่มประสิทธิภาพในการทำงาน

-   พ.ศ. 2545 ได้ขยายงานก่อสร้างไปยังต่างประเทศ
    โดยบริษัทได้รับงานก่อสร้างในประเทศมัลดีฟส์ เป็นโครงการก่อสร้างอาคารบนเกาะ
    Hulhumale ซึ่งเป็นโครงการของ Hulhumale Development Unit สาธารณรัฐมัลดีฟส์
    มูลค่างาน 560,000,000 บาท (13,324,596.29 เหรียญสหรัฐ)

-   พ.ศ. 2546 ได้รับการรับรองมาตรฐานคุณภาพ ISO 9001 Version 2000
    ในงานประกอบและติดตั้งท่ออุตสาหกรรม (Piping) และงานโครงสร้างเหล็ก (Steel
    Structure)

-   พ.ศ. 2547 ได้รับการจัดอันดับเครดิตองค์กรจาก บริษัท ทริสเรทติ้ง จำกัด ที่ระดับ BBB+

-   พ.ศ. 2548 ได้รับงานก่อสร้างโครงการขนาดใหญ่ของรัฐได้แก่
    โครงการก่อสร้างระบบขนส่งมวลชนกรุงเทพมหานคร ส่วนต่อขยายสีลม,
    โครงการก่อสร้างระบบขนส่งทางรถไฟเชื่อมท่าอากาศยานสุวรรณภูมิและสถานีรับส่งผู้โดยสารอากาศยานในเมือง

-   พ.ศ. 2549
    ได้รับการประเมินผลการกำกับดูแลกิจการจากสมาคมส่งเสริมสถาบันกรรมการไทย (IOD)
    ให้มีระดับการกำกับดูแลกิจการของบริษัท ในภาพรวมอยู่ในเกณฑ์ดีมาก (Very Good)

-   พ.ศ. 2550
    ได้รับการประเมินผลการกำกับดูแลกิจการจากสมาคมส่งเสริมสถาบันกรรมการไทย (IOD)
    ให้มีระดับการกำกับดูแลกิจการของบริษัท ในภาพรวมอยู่ในเกณฑ์ดีมาก (Very Good)

-   พ.ศ.2551 ได้รับงานก่อสร้างโครงการก่อสร้าง Pluto LNG Project, Primary
    Module Fabrication โครงการก่อสร้างโรงไฟฟ้า Glow Phase 5 Combined
    Cycle/Cogeneration โครงการก่อสร้างหลังคาคลุมพื้นชั้น 2 โครงการมหารัตนวิหารคด
    วัดพระธรรมกาย และโครงการก่อสร้าง Polyethylene Train II Project

-   พ.ศ. 2552 ได้รับงานก่อสร้างโครงการขนาดใหญ่ของรัฐ ได้แก่ งานสัญญาที่ 2
    งานก่อสร้างโครงสร้างยกระดับ โครงการรถไฟฟ้าสายสีม่วง ช่วงบางใหญ่ – บางซื่อ

-   พ.ศ. 2553 ได้รับงานก่อสร้างโครงการขนาดใหญ่ของรัฐ ได้แก่ งานสัญญาที่ 4
    งานก่อสร้างโครงการยกระดับ โครงการรถไฟฟ้าขนส่งมวลชนสายน้ำเงิน
    ช่วงท่าพระ-หลักสอง

การเปลี่ยนแปลงและพัฒนาการที่สำคัญในปี 2553

  ------------------------------------ ---------------------------------------------------------
  โครงการสำคัญที่มีการลงนามในสัญญาระหว่างปี   

  20 มกราคม 2553                       ลงนามในสัญญาจ้างโครงการรถไฟฟ้าสายสีม่วง บางใหญ่ - ราษฎร์บูรณะ
                                       ช่วงบางใหญ่ - บางซื่อสัญญาที่ 2 งานโครงสร้างยกระดับ (ฝั่งตะวันตก)
                                       การรถไฟฟ้าขนส่งมวลชนแห่งประเทศไทยเป็นผู้ว่าจ้าง

  3 กุมภาพันธ์ 2553                       ลงนามในสัญญาจ้างโครงการออกแบบและก่อสร้างอาคาร โครงการ Green
                                       Mill บริษัท บี อาร์ พี สตีล จำกัดเป็นผู้ว่าจ้าง

  12 มีนาคม 2553                        ลงนามในสัญญาจ้างโครงการศูนย์ทดสอบฝีมือ MTP HPPO Manufacturing
                                       Co., Ltd เป็นผู้ว่าจ้าง

  30 เมษายน 2553                       ลงนามในสัญญาจ้างโครงการงานประกอบและติดตั้งอุปกรณ์เครื่องกลเบื้องต้น
                                       (ภายนอกหน่วยงาน) สำหรับโครงการ Sriracha Clean Fuel Esso
                                       (Thailand) PCL เป็นผู้ว่าจ้าง

  24 พฤษภาคม 2553                      ลงนามในสัญญาจ้างโครงการงานโยธา (สัญญาที่ 2) สำหรับโครงการ
                                       Sriracha Clean Fuel Esso (Thailand) PCL เป็นผู้ว่าจ้าง

  1 มิถุนายน 2553                        ลงนามในสัญญาจ้างโครงการติดตั้งเครื่องจักร โครงการ Green Mill 
                                       Esso (Thailand) PCL เป็นผู้ว่าจ้าง

  30 กรกฎาคม 2553                      ลงนามในสัญญาจ้างโครงการก่อสร้างทางหลวงหมายเลข 217 สาย
                                       อ.พิบูลมังสาหาร-ช่องเม็ก ส่วนที่ 2 ระหว่าง กม.68 + 100 – 86 + 630
                                       ระยะทางยาวประมาณ 18.53 กม. กรมทางหลวง เป็นผู้ว่าจ้าง

  13 ตุลาคม 2553                        ลงนามในสัญญาจ้างโครงการ 1. โรงไฟฟ้าสระบุรี เอ โคเจนเนอเรชั่น 2.
                                       โรงไฟฟ้าสระบุรี บี โคเจนเนอเรชั่น 3. โรงไฟฟ้าคอมไบน์ ฮีท แอนด์
                                       เพาเวอร์ 4. โรงไฟฟ้าอินดัสเทรียล โคเจนเนอเรชั่น 5. โรงไฟฟ้าปทุม
                                       โคเจนเนอเรชั่น 6. โรงไฟฟ้าอาร์ไอแอล โคเจนเนอเรชั่น 7.
                                       โรงไฟฟ้าฉะเชิงเทรา โคเจนเนอเรชั่นโดยมีบริษัท มิตร เพาเวอร์
                                       (ประเทศไทย) จำกัด เป็นผู้ว่าจ้าง

  14 ตุลาคม 2553                        ลงนามในสัญญาจ้างโครงการงานระบบท่อส่งน้ำ พร้อมอาคารประกอบส่วนที่ 2
                                       โครงการผันน้ำจากพื้นที่จังหวัดจันทบุรีไปยังแหล่งเก็บกักน้ำจังหวัดระยอง
                                       กรมชลประทาน เป็นผู้ว่าจ้าง

  30 ธันวาคม 2553                       ลงนามในสัญญาจ้างโครงการก่อสร้างอาคารโรงพยาบาลสมเด็จพระปิ่นเกล้า
                                       กรมแพทย์ทหารเรือ กองทัพเรือเป็นผู้ว่าจ้าง
  ------------------------------------ ---------------------------------------------------------

(2) การประกอบธุรกิจ

บริษัทมีการลงทุนในบริษัทย่อย บริษัทร่วมและกิจการร่วมค้าดังต่อไปนี้

บริษัทย่อย

บริษัท เอช ที อาร์ จำกัด

บริษัท เอช ที อาร์ จำกัด ประกอบธุรกิจพัฒนาอสังหาริมทรัพย์
มีธุรกิจหลักคือการให้เช่าห้องชุดสำนักงานอาคารซิโน-ไทย ทาวเวอร์ การให้บริการต่างๆ เช่น
การรับฝากเอกสาร และจัดสิ่งอำนวยความสะดวกต่างๆ แก่ผู้เช่า เช่น อาคารจอดรถ
สถานที่ออกกำลังกาย เป็นต้น นอกจากนี้ บริษัท เอช ที อาร์ จำกัด
ยังมีกรรมสิทธิ์ในที่ดินรอการพัฒนาอีกหลายแห่ง ที่พร้อมจะดำเนินธุรกิจต่อไปในอนาคต

บริษัทร่วม

บริษัท ดีเคเค ซิโน-ไทย เอ็นจีเนียริ่ง จำกัด

บริษัทร่วมทุนระหว่างบริษัท เดงกิ โคเงียว จำกัด
ประเทศญี่ปุ่นและบริษัทเพื่อประกอบธุรกิจผลิตเสาสื่อสารโทรคมนาคมแบบครบวงจร
โดยการนำเทคโนโลยีทางด้านวิศวกรรมในการผลิตและการก่อสร้างเสาสื่อสารและโทรคมนาคมที่ได้รับการถ่ายทอดเทคโนโลยีมาจาก
บริษัท เดงกิ โคเงียว จำกัด
มาร่วมกับความชำนาญในงานก่อสร้างและความพร้อมของบุคลากรของบริษัท ทำให้บริษัท ดีเคเค
ซิโน-ไทย เอ็นจีเนียริ่ง จำกัด สามารถให้บริการแก่ลูกค้าได้เป็นอย่างดี ธุรกิจหลักของบริษัท
ดีเคเค ซิโน-ไทย เอ็นจีเนียริ่ง จำกัด คือ
การออกแบบฐานรากและโครงสร้างของเสาสื่อสารและโทรคมนาคม
การผลิตโครงสร้างเหล็กสื่อสารและโทรคมนาคม การก่อสร้างและติดตั้งเสาสื่อสารและโทรคมนาคม
งานโยธา การซ่อมแซมและบำรุงรักษาเสาสื่อสารและโทรคมนาคม
และการตรวจสอบปรับปรุงและเสริมความแข็งแรงของเสาสื่อสารและโทรคมนาคม

กิจการร่วมค้า

บริษัทร่วมดำเนินงานในกิจการร่วมค้า ดังต่อไปนี้

-   กิจการร่วมค้า ซิโน-ไทย-เอ.เอส. เป็นการร่วมทุนระหว่างบริษัท และบริษัท เอ.เอส.
    แอสโซซิเอท เอนยิเนียริ่ง (1964) จำกัด
    เพื่อดำเนินโครงการติดตั้งโครงสร้างพื้นฐานของโครงการระบบขนส่งมวลชนกรุงเทพมหานคร
    ส่วนต่อขยายสายสุขุมวิทและสายสีลม ซึ่งกรุงเทพมหานครเป็นผู้ว่าจ้าง

กิจการร่วมค้า เอส แอล เป็นการร่วมทุนระหว่างบริษัท และบริษัท แอล ซี ทรานสปอร์ตและการพาณิชย์ จำกัด เพื่อดำเนินโครงการก่อสร้างคลองระบายน้ำสถานีสูบน้ำ สะพานยกระดับ พร้อมอาคารประกอบส่วนที่ 3 โครงการระบายน้ำ บริเวณสนามบินสุวรรณภูมิ

กิจการร่วมค้า เอส เอ เป็นการร่วมทุนระหว่างบริษัท และบริษัท อาควาไทย จำกัด เพื่อดำเนินโครงการก่อสร้างระบบประปาตามโครงการแก้ไขปัญหาการขาดแคลนน้ำอุปโภคบริโภคเทศบาลนคร นครราชสีมา

นโยบายแก่บริษัทย่อยหรือบริษัทร่วม

บริษัท บริษัทย่อย และบริษัทร่วมมีกรรมการร่วมกันบางท่าน
ซึ่งเป็นกรรมการที่บริษัทส่งไปตามสัดส่วนการถือหุ้นของบริษัทในบริษัทย่อยและบริษัทร่วม
การบริหารงานและการกำหนดนโยบายของบริษัทย่อยและบริษัทร่วมจะถูกกำหนดโดยคณะกรรมการและผู้บริหารของบริษัทย่อยหรือบริษัทร่วมนั้น
ๆ

นโยบายในกิจการร่วมค้า

ในการเข้าร่วมโครงการในรูปแบบกิจการร่วมค้า
บริษัทจะร่วมกำหนดนโยบายการบริหารงานเพื่อความสำเร็จในงานตามที่ระบุในแต่ละสัญญาและก่อให้เกิดผลประโยชน์ที่เป็นธรรมแก่ผู้ร่วมทุนทุกราย
ทั้งนี้อำนาจในการกำหนดนโยบายกิจการร่วมค้า
การแบ่งผลกำไรขาดทุนจะขึ้นอยู่กับสัดส่วนในการลงทุนของแต่ละฝ่ายในกิจการร่วมค้านั้นๆ

บริษัทไม่มีข้อกำหนดหรือข้อจำกัดใดๆ ในสัดส่วนการลงทุนและการรับเหมาช่วงจากกิจการร่วมค้า
แต่จะทำการพิจารณาข้อเสนอและความน่าสนใจของแต่ละโครงการเป็นคราวๆ ไป

ในกิจการร่วมค้า บริษัทจะได้รับสิทธิในการรับเลือกก่อน (First Right of Refusal)
ในการที่จะเป็นผู้รับเหมาช่วงในส่วนของงานโยธาและงานเครื่องกลซึ่งบริษัทได้รับงานจากกิจการร่วมค้าเสมอมา

(3) โครงสร้างรายได้

โครงสร้างรายได้ของกลุ่มบริษัท 3 ปีย้อนหลัง (ปี 2551-2553)

+----------------+--------------+-----+-----+-----+-----+-----+-----+
| ประเภทของรายได้ | ดำเนินงานโดย  | 2   | %   | 2   | %   | 2   | %   |
|                |              | 553 |     | 552 |     | 551 |     |
+----------------+--------------+-----+-----+-----+-----+-----+-----+
| รายได้จากก      | บริษัท         | 9,  | 98  | 11, | 98  | 14, | 97  |
| ารรับเหมาก่อสร้าง | แ            | 193 | .20 | 914 | .40 | 537 | .78 |
|                | ละกิจการร่วมค้า |     |     |     |     |     |     |
+----------------+--------------+-----+-----+-----+-----+-----+-----+
| รายได้จาก       | บริษัท เอช ที   | 98  | 1   | 67  | 0   | 53  | 0   |
| งานเช่าและบริการ | อาร์ จำกัด     |     | .05 |     | .55 |     | .36 |
+----------------+--------------+-----+-----+-----+-----+-----+-----+
| รายได้อื่น        |              | 70  | 0   | 127 | 1   | 127 | 0   |
|                |              |     | .75 |     | .05 |     | .86 |
+----------------+--------------+-----+-----+-----+-----+-----+-----+
| รวม            |              | 9,  | 100 | 12, | 100 | 14, | 100 |
|                |              | 361 | .00 | 108 | .00 | 717 | .00 |
+----------------+--------------+-----+-----+-----+-----+-----+-----+

หมายเหตุ : โครงสร้างรายได้ไม่รวมส่วนแบ่งกำไร (ขาดทุน) ตามวิธีส่วนได้เสีย

(4) เป้าหมายการดำเนินธุรกิจ

บริษัทมีเป้าหมายมุ่งสู่การเป็นบริษัทวิศวกรรมและก่อสร้างชั้นนำของประเทศไทยและภูมิภาคที่จะส่งมอบผลงานให้แก่ลูกค้าในระดับมาตรฐานสากล